11. ΒΑΣΙΛΙΚΟΝ ΔΙΑΤΑΓΜΑ της 17/29 Δεκ. 1938 Περί παραλαβής βεβρεγμένης σταφίδος υπό του Α.Σ.Ο. Άρθρ.1.-Επιτρέπεται η εκ μέρους του Α.Σ.Ο., κατά παρέκκλισιν των σχετικών διατάξεων, εξαγορά και παραλαβή σταφιδοκάρπου του οποίου η ποιότης υπέστη βλάβην, προερχομένην αποδεδειγμένως εκ θεομηνίας. Η διαπίστωσις της θεομηνίας και η περί παραλαβής του σταφιδοκάρπου απόφασις, δι’ εκάστην ειδικήν περίπτωσιν, απόκειται εις την απόλυτον κρίσιν της διοικούσης επιτροπής του Α.Σ.Ο. Άρθρ.2.-1.Ο σταφιδόκαρπος ούτος πρέπει να είναι μηχανισμένος (μακιναρισμένος) ή, εάν τούτο δεν είναι δυνατόν, λόγω της μαλακότητός του, πρέπει να μη περιέχη ξένας ύλας, και δη κότσαλα, ανεμίδας, ή χάλικας. Σελ. 619 Προστασία Σταφίδας ΑΣΟ 16.Θ.δ.7-11 2.Η πληρωμή της αξίας του ως άνω σταφιδοκάρπου θα γίνηται αναλόγως του περιεχομένου σακχάρου, εις την τιμήν εξαγοράς πλεονασμάτων της περιφερείας εις ην ανήκει και με βάσιν περιεκτικότητος εις ζάκχαριν 65%, ήτοι το ευρεθέν δια ζυγίσεως βάρος του σταφιδοκάρπου εις ενετικάς λίτρας θα πολλαπλασιάζηται επί το ευρεθέν ποσόν σακχάρου τοις εκατόν και θα διαιρήται δια 65, ο δε ευρισκόμενος αριθμός θα είναι το ποσόν των ενετικών λιτρών βάσει των οποίων θα γίνη η πληρωμή της αξίας του σταφιδοκάρπου και επί των οποίων θα εισπραχθώσιν αι κατά νόμον φορολογίαι. 3.Εάν την εκ θεομηνίας βλάβην υπέστη ο δια ποιοτικήν εις είδος εισφοράν προοριζόμενος σταφιδόκαρπος κατά την εν τοις αλωνίοις προς αποξήρανσιν έκθεσίν του, η πληρωμή της αξίας αυτού θα γίνηται εις την ισχύουσαν τιμήν εξαγοράς ποιοτικής εις είδος εισφοράς (ποιοτικού παρακρατήματος) και με βάσιν περιεκτικότητος εις σάκχαρον 65% κατά τα ανωτέρω ορισθέντα. 4.Εάν ο σταφιδόκαρπος περιέχη 65% ή περισσότερον σάκχαρον, παραλαμβάνεται με την τιμήν εξαγοράς πλεονασμάτων της οικείας περιφερείας, μη λαμβανομένης υπ’ όψιν της πέραν των 65% περιεκτικότητος εις σάκχαρον δια την αναγωγήν του βάρους αυτού, υπόκειται δε εις απάσας τας λοιπάς υποχρεώσεις ποιοτικής εις είδος εισφοράς κλπ. 5.Εν περιπτώσει καθ’ ην η υγρασία του κατά τας παρ. 1-4 του παρόντος άρθρου σταφιδοκάρπου προέρχεται εκ διαβροχής, δια προσθήκης ύδατος, ή ο σταφιδόκαρπος ούτος περιέχει κότσαλα ή ανεμίδας ή άλλας ξένας ύλας και γενικώς αν είναι νενοθευμένος, κατάσχεται, εφαρμοζομένων των ισχυουσών περί μη εμπορευσίμου ή νενοθευμένου σταφιδοκάρπου διατάξεων, ανεξαρτήτως της ποινικής διώξεως του κατόχου του. Σελ. 620 Άρθρ.3.-1.Η ανάλυσις προς διαπίστωσιν του περιεχομένου εις τον σταφιδόκαρπον σακχάρου διενεργείται υπό των κατά τόπους παραρτημάτων Α.Σ.Ο. 2.Το αποτέλεσμα της αναλύσεως δικαιούνται οι παραδίδοντες να εφεσιβάλουν ενώπιον του εν Αθήναις Γενικού Χημείου του Κράτους ή του πλησιεστέρου προς τον τόπον της παραλαβής παραρτήματος αυτού, εντός πενθημέρου ανατρεπτικής προθεσμίας, ειδοποιούντες περί τούτου το οικείον υποκατάστημα του Α.Σ.Ο., το αποτέλεσμα δε της κατ’ έφεσιν αναλύσεως είναι υποχρεωτικόν και ανέκκλητον δι’ αμφότερα τα μέλη. Άρθρ.4.-«1.Εάν ο υποστάς βλάβην εκ θεομηνίας σταφιδόκαρπος είναι εν πολτώδει καταστάσει δύναται να παραληφθή εις τας δεξαμενάς χλωράς σταφίδος του Α.Σ.Ο. υπολογιζομένου του σακχάρου επί τη βάσει των πραγματικών αυτού βαθμών μπωμέ, προς αναγωγήν του εις ξηράν σταφίδα συμφώνως προς τους σχετικούς πίνακας μετατροπής χλωράς σταφίδος εις ξηράν ως ενεργείται υπό του Α.Σ.Ο. η παραλαβή χλωράς σταφίδος. 2.Η πληρωμή της αξίας του τοιούτου σταφιδοκάρπου διενεργείται βάσει της ισχυούσης κατά το οικείον σταφιδικόν έτος γενικής αποφάσεως του Α.Σ.Ο. περί καθορισμού τιμής εξαγοράς χλωράς σταφίδος ή εν περιπτώσει καθ’ ην δεν ήθελε λάβη χώραν παραλαβή χλωράς σταφίδος η πληρωμή γίνεται βάσει της τιμής εξαγοράς πλεονασμάτων κατωτέρων ποιοτήτων σταφίδος, ηλαττωμένης κατά 5%. 3.Αι διατάξεις του παρόντος εφαρμόζονται από του σταφιδικού έτους 1951-52». Το άρθρ. 4 αντικατεστάθη ως άνω δια του άρθρου μόνου του Β.Δ. της 3/6 Δεκ. 1951. 16.Θ.δ.11 Προστασία Σταφίδας ΑΣΟ 